# Korisnički priručnik

# Osobno računalo VAIO Pro 11/13SVP1121/SVP1321

Ispis

## Najprije pročitajte ovo

Čestitamo vam na kupnji ovog VAIO(R) računala.

### O konfiguraciji VAIO računala

Ako želite saznati više o konfiguraciji svog VAIO računala, posjetite web-mjesto za mrežnu podršku tvrtke Sony. Više informacija potražite u odjeljku O web-mjestu za mrežnu podršku.

Neke značajke, mogućnosti i isporučene stavke možda nisu dostupne na vašem VAIO računalu.

#### Značajke

Dostupne značajke ovise o modelu i odabranim mogućnostima. Ovisno o modelu, možda neće biti dostupne sve značajke opisane u ovom priručniku.

#### Slike

Slike, fotografije ili snimke zaslona u ovom priručniku mogu se malo razlikovati ovisno o modelu i odabranim mogućnostima.

#### Aplikacije

Predinstalirane aplikacije ovise o modelu i odabranim mogućnostima. Aplikacije opisane u ovom priručniku možda nisu predinstalirane u vaše VAIO računalo.

### Isporučeni priručnici

Uz VAIO računalo isporučeni su sljedeći priručnici.

#### Dokumentacija u računalu

- Korisnički priručnik – uvodna inačica (Dobro došli)

  Predinstalirani priručnik s ograničenim informacijama o VAIO računalu, s naglaskom na podršku i pristup internetu. Korisnički priručnik – uvodna inačica zamijenit će Korisnički priručnik u cjelovitoj verziji (ovaj priručnik), nakon ažuriranja.

- Korisnički priručnik (ovaj priručnik)

  Općenite informacije i upute za upotrebu VAIO računala uključujući informacije za podršku i otklanjanje poteškoća

#### Tiskana dokumentacija

- Vodič za brzi početak

  Pregled načina postavljanja i početka rada s VAIO računalom

- Priručnik za oporavak, izradu sigurnosne kopije i otklanjanje poteškoća

  Informacije o načinu oporavka i izrade sigurnosne kopije VAIO računala te informacije za otklanjanje poteškoća

- Propisi o sigurnosti i informacije za podršku

  Pažljivo pročitajte prije uključivanja funkcija za bežično povezivanje, kao što su bežična mreža i tehnologija BLUETOOTH.

#### Ostale reference

- Pomoć i podrška u sustavu Windows (Windows Help and Support)

  Sveobuhvatan izvor praktičnih savjeta, uputa za upotrebu i demonstracija koje će vam pomoći da naučite raditi sa svojim VAIO računalom.

  Kako otvoriti odjeljak Pomoć i podrška u sustavu Windows (Windows Help and Support), pročitajte u odjeljku Otvaranje odjeljka Pomoć i podrška u sustavu Windows (Windows Help and Support).

- Datoteke pomoći za aplikacije

  Datoteke pomoći za aplikacije mogu biti isporučene s predinstaliranim aplikacijama na VAIO računalu. Datotekama pomoći možete pristupiti iz izbornika pomoći.

### Napomena

- Copyright 2013 Sony Corporation. Sva prava pridržana.

- Ovaj priručnik i u njemu opisan softver, u cijelosti ili u dijelu, ne smije se reproducirati, prevoditi ili prebacivati u strojno čitljiv oblik bez prethodnog pisanog odobrenja.

- Sony Corporation ne pruža jamstvo za ovaj priručnik, softver i druge ovdje sadržane informacije i ovime se odriče svih podrazumijevanih jamstava ili tržišne prođe ili prikladnosti za određenu namjenu u vezi s ovim priručnikom, softverom ili drugim informacijama. Tvrtka Sony Corporation ni u kojem slučaju nije odgovorna za bilo koje slučajne, posljedične ili posebne štete, bez obzira temelje li se na bilo kojoj izvanugovornoj, ugovornoj ili krivičnoj prijavi odgovornosti, proizašle iz ili u vezi s ovim priručnikom, softverom ili drugim informacijama sadržanim ovdje ili upotrebe istih.

- Oznake zaštitnih znakova (TM) ili (R) u priručniku nisu navedene.

- Tvrtka Sony Corporation pridržava pravo na mijenjanje ovog priručnika ili u njemu navedenih informacija u bilo kojem trenutku i bez obavijesti.

- Ovdje opisan softver podložan je odredbama zasebnih licencnih sporazuma.

- Tvrtka Sony Corporation nije odgovorna i neće pružiti naknadu za izgubljene snimke napravljene na VAIO računalu, vanjske medije za snimanje ili uređaje za snimanje ili bilo koje druge relevantne gubitke, uključujući i slučaj kada snimka nije napravljena iz razloga koji uključuju kvar računala ili kada se sadržaj snimke izgubi ili ošteti zbog kvara računala ili izvršenog popravka računala. Tvrtka Sony Corporation nije ni u kojem slučaju dužna oporavljati, vraćati ili replicirati sadržaje snimljene na računalu, vanjskim medijima ili uređajima za snimanje.

- Značajke i tehnički podaci mogu se mijenjati bez obavijesti.

Idi na vrh stranice

### Povezana tema

- O web-mjestu za mrežnu podršku

Idi na vrh stranice