# Korisnički priručnik

# Osobno računalo VAIO Pro 11/13SVP1121/SVP1321

Ispis

## Što učiniti ako se VAIO računalo ne uključuje (žaruljica pokazivača napajanja ne svijetli zeleno)?

- Provjerite jesu li svi kabeli čvrsto priključeni u uređaje, kao što je spoj kabela koji povezuje VAIO računalo i AC adapter, AC adapter i kabel za napajanje te kabel za napajanje i strujnu utičnicu. Pročitajte odjeljak Priključivanje izvora napajanja.

- Ako ste kabel za napajanje VAIO računala priključili na produžni kabel s prekidačem, provjerite je li produžni kabel uključen te je li čvrsto priključen u strujnu utičnicu.

- Ako VAIO računalo niste isključili na uobičajen način, možda je nadzornik napajanja onemogućen zbog programske pogreške.

  Odspojite sve kabele i vanjske uređaje, kao što su kabel za napajanje i USB uređaj, pa pritisnite i držite gumb za isključivanje baterije tri do pet sekundi tankim ravnim predmetom (primjerice spajalicom).

  Pričekajte oko pet minuta i vratite sve kabele i uređaje na mjesto te ponovno uključite računalo.

- Prije prve upotrebe VAIO računala, računalo morate priključiti na izvor napajanja s pomoću AC adaptera.

- Provjerite upotrebljavate li isporučeni AC adapter tvrtke Sony.

  Radi svoje sigurnosti upotrebljavajte samo originalni AC adapter tvrtke Sony koji isporučuje tvrtka Sony za vaše VAIO računalo.

- Baterija je možda ostala bez energije.

- Provjerite je li VAIO računalo u stanju hibernacije pritiskom na gumb(Napajanje (Power)) na računalu.

  Ako pritisnete i držite gumb(Napajanje (Power)) dulje od četiri sekunde, računalo će se isključiti.

- Ako VAIO računalo donesete izravno s hladnog na toplo mjesto ili ga upotrebljavate na vlažnom mjestu, vlaga se može kondenzirati unutar računala.

  U tom slučaju ne uključujte računalo najmanje jedan sat.

  Ne upotrebljavajte računalo na vlažnim mjestima (s relativnom vlažnošću većom od 80%) jer to može uzrokovati neispravan rad računala.

Idi na vrh stranice