# Korisnički priručnik

# Osobno računalo VAIO Pro 11/13SVP1121/SVP1321

Ispis

## Dobro došli

Čestitamo na kupnji ovog VAIO računala.

Korisnički priručnik – uvodna inačica pruža ograničene informacije o vašem VAIO računalu.

Želite li ažurirati Korisnički priručnik na cjelovitu verziju, pročitajte Ažurirajte Korisnički priručnik na najnoviju verziju za više informacija.

VAIO računalo možda ne podržava funkciju osvježavanja, ovisno o modelu koji ste kupili. U tom slučaju koristite se dodirnom pločicom ili mišem za radnje na računalu.

Sadržaj vodiča podložan je promjenama bez najave.

### Najprije pročitajte ovo

### Ažurirajte Korisnički priručnik na najnoviju verziju

Kad ažurirate Korisnički priručnik – uvodna inačica putem interneta, dobivate Korisnički priručnik u cjelovitoj verziji, s podrobnim informacijama o svom VAIO računalu.

Kad Korisnički priručnik ažurirate na cjelovitu verziju, možete mu pristupiti bilo kada, čak i kad niste povezani s internetom.

Korisnički priručnik u cjelovitoj verziji prikazuje informacije o sljedećim stavkama:

- opis dijelova

- značajke i upute za upotrebu

- mjere predostrožnosti

- informacije za rješavanje problema

- osnovne radnje u sustavu Windows 8

#### Kako ažurirati Korisnički priručnik na cjelovitu verziju

Korisnički priručnik – uvodna inačica ažurirat ćete da Korisnički priručnik bude cjelovit tako da otvorite ovu datoteku dok je VAIO računalo povezano s internetom. Nakon nekog vremena datoteka će se automatski ažurirati i imat ćete Korisnički priručnik u cjelovitoj verziji.

Da biste vidjeli ažurirani Korisnički priručnik, izađite iz ove datoteke i ponovno je otvorite.

#### Napomena

- Svakako upotrijebite značajku VAIO Update prije no što Korisnički priručnik ažurirate na cjelovitu verziju.

#### Savjet

- Dovršavanje ažuriranja može potrajati.

- Korisnički priručnik prikazan je na zaslonu VAIO Care.

#### Pregled datoteka pomoći za operativni sustav Windows i rad aplikacija

Ako imate problema u radu s VAIO računalom, pomoć potražite u odjeljku Pomoć i podrška u sustavu Windows (Windows Help and Support) li u datotekama pomoći u svojim aplikacijama.

Za pristup odjeljku Pomoć i podrška u sustavu Windows (Windows Help and Support), otvorite gumbiće i u okvir za pretraživanje upišite "Pomoć i podrška (Help and Support)".

### Povezivanje s internetom

VAIO morate povezati s internetom prije no što ažurirate Korisnički priručnik na cjelovitu verziju.

#### Prije povezivanja s internetom

Prije upotrebe interneta morate s davateljem internetskih usluga (ISP) sklopiti ugovor i postaviti uređaje potrebne za povezivanje VAIO računala s internetom.

Davatelj internetskih usluga (ISP) može ponuditi sljedeće vrste usluga povezivanja s internetom:

- optika do doma (FTTH)

- digitalna pretplatnička linija (DSL)

- kabelski modem

- satelit

- povezivanje telefonskom linijom

Više informacija o uređajima potrebnim za pristup internetu i načinu povezivanja VAIO računala s internetom zatražite od davatelja internetskih usluga (ISP-a).

U nastavku je prikazan primjer jednog načina povezivanja s internetom.

1. Internet

2. Modem

3. Usmjernik/pristupna točka

4. LAN kabel (nije isporučeno)

5. Wi-Fi(R) (bežični LAN)

#### Za upotrebu Wi-Fi mreže

1. Otvorite gumbiće i odaberite gumbićPostavke (Settings).

2. Odaberite(ikona mreže).

3. Odaberite s popisa željenu mrežu (SSID) i kliknite Poveži se (Connect).

#### Napomena

- Podrobne informacije o postavkama mreže i uređajima potražite u informacijama vašeg davatelja internetskih usluga (ISP) ili priručnicima koji su isporučeni s mrežnim uređajima.

#### Upotreba mreže (LAN) (modeli s LAN utičnicom)

VAIO računalo možete povezati s mrežom LAN kabelom. Jedan kraj mrežnog kabela priključite u LAN utičnicu na računalu, a drugi kraj na mrežu. Za detaljne postavke i uređaje potrebne za pristup LAN mreži upitajte administratora mreže.

#### Napomena

- Povezivanje, način postavljanja ili potrebni uređaji ovise o mrežnoj okolini.

### Ažuriranje VAIO računala

Kako biste poboljšali učinkovitost, sigurnost i funkcionalnost svog VAIO računala, ažurirajte ga.

#### Napomena

- VAIO računalo mora biti povezano s internetom za preuzimanje ažuriranja.

#### Za upotrebu značajke Windows Update

Windows Update omogućuje vam da VAIO računalo učinite stabilnijim.

1. Otvorite gumbiće i odaberite gumbićPretraživanje (Search).

2. Odaberite Postavke (Settings).

3. Unesite ključne riječi "Windows Update" u okvir za pretraživanje.

4. Odaberite Windows Update s popisa.

5. Da biste dovršili ažuriranje, slijedite upute na zaslonu.

#### Za upotrebu značajke VAIO Update

VAIO Update automatski vas obavještava o novim ažuriranjima dostupnim na internetu, a zatim ih preuzima i instalira VAIO računalo.

1. Otvorite gumbiće i odaberite gumbićPretraživanje (Search).

2. Odaberite Aplikacije (Apps).

3. Unesite ključne riječi "VAIO Update" u okvir za pretraživanje.

4. Odaberite VAIO Update s popisa.

5. Da biste dovršili ažuriranje, slijedite upute na zaslonu.

#### Za ažuriranje antivirusne aplikacije

Antivirusna aplikacija štiti vaše VAIO računalo od sigurnosnih prijetnji preuzimanjem najnovijih ažuriranja aplikacije. Ažuriranja možete preuzeti i instalirati s web-mjesta proizvođača.

1. Otvorite gumbiće i odaberite gumbićPretraživanje (Search).

2. Odaberite Aplikacije (Apps).

3. Upišite naziv antivirusne aplikacije u okvir za pretraživanje.

4. Odaberite antivirusnu aplikaciju s popisa.

5. Da biste dovršili ažuriranje, slijedite upute na zaslonu.

### Rješavanje problema VAIO računala pomoću značajke VAIO Care

Upotrebom značajke VAIO Care možete redovito provjeravati izvedbu i prilagođavati sustav na VAIO računalu kako bi radilo optimalno. Pokrenite VAIO Care kad god se pojavi problem. VAIO Care pruža odgovarajuće mjere i informacije za rješavanje problema.

#### Za pokretanje značajke VAIO Care

Pritisnite gumb ASSIST dok je VAIO računalo uključeno.

U nastavku je primjer snimke zaslona na engleskom jeziku.

* Izgled i sadržaj zaslona podložni su izmjenama.

#### Savjet

- Alternativno, potražite VAIO Care (Desktop) na gumbićuPretraživanje (Search) da pokrenete VAIO Care.

- Više informacija potražite u datoteci pomoći isporučenoj uz VAIO Care.

- Pritiskanjem gumba ASSIST dok je VAIO računalo isključeno prikazuje se zaslon VAIO Care (Rescue Mode). Na tom zaslonu možete pokrenut postupak oporavka računala u slučaju nužde, primjerice kad se sustav Windows ne pokrene.

### Pronalaženje informacija za podršku

Web-mjesto za mrežnu podršku tvrtke Sony pruža brzi pristup informacijama o uobičajenim problemima. Informacije za podršku, kao što je URL adresa web-mjesta za podršku, možete pronaći u odjeljku Contact & Support na zaslonu VAIO Care ili možete pročitati Vodič za brzi početak.

### Windows 8: kako pokrenuti

### O zaslonu i izborniku Start

Možete postaviti prečace za aplikacije, radnu površinu i web-mjesta koje najviše koristite.

#### Pregled

1. Pločice

   Rad s dodirom

   Dodirnite pločicu da biste pokrenuli aplikaciju i prilagodili zaslon Start dodavanjem i preuređivanjem pločica.

   Rad miša/dodirne pločice

   Kliknite pločicu da biste pokrenuli aplikaciju i prilagodili zaslon Start dodavanjem i preuređivanjem pločica.

2. Gumbići

   Pretražite aplikacije i datoteke, dijelite sadržaj, reproducirajte sadržaj na drugim uređajima ili ga ispišite te postavite svoje VAIO računalo.

#### Da biste otvorili zaslon Start

Rad s dodirom

Otvorite gumbiće, a zatim dodirnite gumbićStart.

Rad miša/dodirne pločice

Otvorite gumbiće, a zatim kliknite gumbićStart.

Rad s tipkovnicom

Pritisnite tipku(Windows).

### Otvaranje gumbića

#### Rad s dodirom

Provucite prema unutra iz desnog ruba.

#### Rad s mišem

Pokažite na gornji desni kut (), zatim krenite prema dolje ().

#### Rad s tipkovnicom

Istodobno pritisnite tipke(Windows) i C.

### Pretraživanje/pokretanje stavki Aplikacije (Apps), Postavke (Settings) ili Datoteke (Files)

1. Otvorite gumbiće i odaberite gumbićPretraživanje (Search).

2. Odaberite Aplikacije (Apps), Postavke (Settings) ili Datoteke (Files) ().

3. Upišite ključnu riječ (npr. Upravljačka ploča (Control Panel)) u okvir za pretraživanje ().

4. Odaberite željenu aplikaciju, postavku ili datoteku ().

### Prikaz pokrenutih aplikacija

#### Rad s dodirom

Kliznite prstom s lijevog ruba da se prikaže mala ikona aplikacije. Zatim ikonu odvucite nazad prema lijevom rubu.

#### Rad miša/dodirne pločice

Pokažite na gornji lijevi kut (), zatim krenite prema dolje ().

#### Rad s tipkovnicom

Istodobno pritisnite tipke(Windows) i Tab.

### Prebacivanje aplikacija

Možete se prebacivati između aplikacija koje su trenutačno pokrenute.

#### Rad s dodirom

Prikažite trenutačno pokrenute aplikacije, dotaknite simbol željene aplikacije i povucite prema unutra iz lijevog ruba.

#### Rad miša/dodirne pločice

Prikažite trenutačno pokrenute aplikacije i povucite ikonu željene aplikacije iz lijevog ruba u sredinu.

### Otvaranje izbornika aplikacija

Mnoge aplikacije imaju izbornike aplikacija koje možete upotrebljavati za kontrolu svojih aplikacija.

Slijedite upute u nastavku za otvaranje izbornika aplikacija.

#### Savjet

- Otvorite izbornik aplikacija kada je aplikacija prikazana na zaslonu računala.

- Komande aplikacija razlikuju se ovisno o aplikaciji koja je trenutačno prikazana na zaslonu računala.

#### Rad s dodirom

Provucite prema gore iz donjeg ruba.

#### Rad miša/dodirne pločice

Kliknite desnom tipkom unutar aplikacije.

#### Rad s tipkovnicom

Istodobno pritisnite tipke(Windows) i Z.

### Zatvaranje aplikacija

Trenutačno pokrenute aplikacije možete zatvoriti tako da slijedite upute u nastavku.

#### Savjet

- Prozor aplikacija smanjuje se na dno zaslona.

  Povucite prozor na donji središnji rub.

#### Rad s dodirom

1. Kada je aplikacija otvorena, pokažite u gornji dio sredine zaslona.

2. Dovucite aplikaciju do dna zaslona tako da aplikacija nestane sa zaslona.

#### Rad miša/dodirne pločice

1. Kada je otvorena neka aplikacija, pomaknite pokazivač u gornji dio središta zaslona dok se ne prikaže ikona ruke.

2. Dovucite aplikaciju do dna zaslona tako da aplikacija nestane sa zaslona.

#### Rad s tipkovnicom

Istodobno pritisnite tipke Alt i F4.

### Instaliranje aplikacija s usluge Windows trgovina (Windows Store)

Možete dodati aplikacije s usluge Windows trgovina (Windows Store).

Internetska veza neophodna je za pristup usluzi Windows trgovina (Windows Store). Također se trebate prijaviti s Microsoft računom.

Kako ga izraditi i što sve možete s Microsoft računom, pročitajte u odjeljku Pomoć i podrška u sustavu Windows (Windows Help and Support).

1. Otvorite zaslon Start odaberite pločicu Trgovina (Store) i potražite aplikaciju koju želite instalirati.

2. Odaberite željenu aplikaciju.

3. Za preuzimanje i instalaciju aplikacija slijedite upute na zaslonu.

### Otvaranje odjeljka Pomoć i podrška u sustavu Windows (Windows Help and Support)

Odjeljak Pomoć i podrška u sustavu Windows (Windows Help and Support) možete otvoriti slijedeći ove korake.

1. Otvorite gumbiće i odaberite gumbićPretraživanje (Search).

2. Odaberite Aplikacije (Apps) ().

3. Unesite ključne riječi "Pomoć i podrška (Help and Support)" u okvir za pretraživanje ().

4. Odaberite Pomoć i podrška (Help and Support) ().

### Prelazak u stanje mirovanja ili isključivanje računala

1. Otvorite gumbiće i odaberite gumbićPostavke (Settings).

2. Odaberite(Napajanje (Power)), zatim odaberite Stanje mirovanja (Sleep), Isključi računalo (Shut down) ili Ponovno pokreni sustav (Restart).

### Zaštitni znakovi

- SONY i logotip SONY registrirani su zaštitni znakovi tvrtke Sony Corporation.

- VAIO, logotip VAIO i drugi proizvodi ili nazivi usluga tvrtke Sony zaštitni su znakovi li registrirani zaštitni znakovi tvrtke Sony Corporation ili njenih podružnica.

- Windows i logotip Windows registrirani su zaštitni znakovi ili zaštitni znakovi tvrtke Microsoft Corporation u Sjedinjenim Američkim Državama i/ili ostalim državama.

- Wi-Fi je zaštitni znak ili registrirani zaštitni znak tvrtke Wi-Fi Alliance.

- Svi drugi nazivi sustava, proizvoda ili usluga zaštitni su znakovi njihovih vlasnika.

- Oznake zaštitnih znakova TM ili (R) u priručniku nisu navedene.

Idi na vrh stranice